ולור נדל"ן

ולור נדל"ן היא קבוצת נדל"ן יזמית ישראלית המתמחה בהתחדשות של אזורי תעשייה ותעסוקה למטרות משולבות של מסחר, פנאי, מגורים, מלונאות ועוד ברחבי ישראל.

היסטוריה 
הקבוצה הוקמה בשנת 2016 על ידי דודי קפלן (כיום מנכ"ל החברה), אינג' יוסי שלו (המשמש כסמנכ"ל הנדסה) וגיל מעין (המשמש כסמנכ"ל פיתוח עסקי). כחלק מחזון לחדש אזורי תעשייה ותיקים ולהפכם למתחמים מודרניים המשלבים מלונאות, משרדים, מסחר, מגורים, פנאי ובידור.

בתחילת דרכה, הקבוצה התרכזה בפיתוח מתחם הבורסה ברמת גן.

בשנת 2021, צירפה הקבוצה לפרויקטים במתחם הבורסה את חברת ההשקעות "ביירון אקוויטיז". הקבוצה במתחם הבורסה פועלת תחת השותפות ולור - ביירון נדל"ן.

במרץ 2023, צירפה השותפות 'ולור ביירון' את קבוצת ההנדסה והייזום ב.ס.ר כשותפה לחלק מהפרויקטים.

בספטמבר 2023, צירפה השותפות 'ולור ביירון' את קבוצת סופרין כשותפה לפרויקט.

פעילות 
החברה פועלת לאורך כל התהליך היזמי, החל משלב איתור הקרקע ועד מסירת יחידות בנויו לרוכשים.

החברה מבצעת מחקרים מקיפים בנוגע לאזורי תעשייה בישראל בכדי לאסוף מידע תכנוני וכלכלי, המאוחסן במסד נתונים ייעודי. החברה משתמשת במסד זה לצורכי בניית אלגוריתמים שמטרתם הינה לאתר את אזורי התעשייה בעלי הפוטנציאל הגבוה ביותר, בהם ייערכו פרויקטים עתידיים.

לאחר שלב זה, הקבוצה פונה באופן ייזום לבעלי נכסים באזור התעשייה, מאגדת אותם או רוכשת את זכויותיהם בקרקע ופונה לגורמי התכנון במטרה להעצים את זכויות בניה ולהרחיב את ייעודי הקרקע לשימושים נוספים כדוגמת מגורים.

פרויקטים מקודמים 
נכון לאוגוסט 2023, קבוצת ולור נדל"ן מקדמת פרויקטים רבים בשלבי ייזום, כגון:

CORE TOWERS - קומפלקס של שלושה מגדלים בני 101 קומות כל אחד במתחם הבורסה החדש ברמת גן בשותפות עם ביירון אקוויטיז וקבוצת ב.ס.ר

CENTRAL POINT - צמד מגדלים בני 103 קומות כל אחד במתחם הבורסה החדש ברמת גן בשותפות עם ביירון אקוויטיז, קבוצת ב.ס.ר ואיילון חברה לביטוח.

ORIGIN TOWER - מגדל בן 80 קומות במתחם הבורסה החדש ברמת גן, בשותפות עם ביירון אקוויטיז וקבוצת ב.ס.ר

SHOHAM TOWER - מגדל בן 40 קומות במתחם הבורסה החדש ברמת גן בשותפות עם ביירון אקוויטיז וקבוצת סופרין.

BEZALEL TOWERS - קומפלקס של 3 מבנים מדורגים בני 101 קומות כל אחד במתחם הבורסה החדש ברמת גן בשותפות עם ביירון אקוויטיז.

BIALIK TOWERS - צמד מגדלים בני 35 קומות כל אחד במתחם הבורסה החדש בשותפות עם ביירון אקוויטיז

SPOT TOWER - בניין בן 35 קומות במתחם הבורסה החדש בשותפות עם ביירון אקוויטיז.

קישורים חיצוניים

הערות שוליים 

חברות נדל"ן ובנייה ישראליות